Ayam Galu
“Hadang dahulu pak lah, bini ulun lagi sakit parut masih di toilet,” sahut Palui pina bingung.
MACAM-macam Palui baidabul, supaya tampil beda pada urang lain.
”Ada apa Lui jadi ikam bajualan ayam goreng ngaran warungnya ayam galu?” takun Garbus.
“Kadada apa-apa Bus ai, Mak ai, nang panting asal tampil beda pada warung lain haja. Mun warung ayam goreng kuta dudul sudah banyak ngarannya, makanya kungarani ayam galu,” sahut Palui.
“Napa artinya Lui galu nitu, bericaukah ayamnya bila disulum urang nang mamakannya?” Tulamak lihum.
“Aku bakesah nah. Bahari aku bagana matan lagi halus sampai sakulah di SMP, di muka lapangan gagah lurus, dahulu rami buhan kakanakan wan urang tuha jua ai, main bal saban baisukan wan kamarian. Wayah ne kada kawa main bal lagi Mak ai, Bus ai, makanya aku gasan manganang arwah lapangan gagah lurus, kubari ngaran warung ayam gorengku ne ayam galu, artinya gagah lurus kapanjangannya, mangartikah?” Palui bakesah.
“Jadi kaya apa jar buhan kakanakan atau nang tuha bila handak main bal wayah ne?” takun Garbus lagi.
“Nah nitu pang masalahnya, diarit-arit ai bila batis gatal kalau handak main bal,” Palui lihum.
“Kasihanlah buhannya di situ,” sahut Tulamak.
“Di kartaklah main bal Lui?” Garbus manyindir.
“Kada jua, ada lukasi manyalurakan hubi main bal ka stadion Ganda situ buhannya ai, tapi ujar te kajauhan mun bajalan batis, bila bamutur lima manit sampai sudah ka stadion nitu,matan kuta dudul,” ujar Palui mamacahakan.
kac_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn lmo_Latn bjn_Latn